Batu dan ais yang bercerancang.
Suhu menjunam 40 darjah Celcius bawah takat beku
dan ribut salji ganas sedalam 30 kaki.
Musim sejuk di Banjaran Rocky bukan calang-calang.
Bagi satu makhluk,
cabaran ini memang miliknya.
Kita nampak cerun yang berbahaya,
wolverin ini nampak taman permainan.
Bulu tebal yang meluruhkan salji.
Kukunya mencengkam macam kasut pendaki.
Ia mengharungi musim sejuk paling teruk...
dengan menggoyangkan bulu pada badan.
Tapi ada keburukan bersendirian di gunung.
Ada beberapa haiwan lain.
Ia cabaran bagi pemakan daging yang lapar.
Ia berjalan sejauh 32 km sehari,
mencari makanan di atas...
dan di bawah salji.
Ia perlu memandang langit juga.
Ada ancaman yang membawa maut di puncak pergunungan.
Selepas berbulan-bulan salji lebat, gunung akan meluruhkan segalanya.
Empohan beku yang ganas.
Lebih tiga juta kaki padu salji dan ais...
bergemuruh dari puncak...
pada kelajuan 161 km sejam.
Bagi kebanyakan makhluk yang terperangkap,
amukan salji ini...
ibarat sapaan maut.
Tapi bagi wolverin bertuah ini, makan malam dah tiba.
Ia terhidu bau
dan mula menggali.
Runtuhan salji berita buruk bagi kambing gurun,
tapi santapan bagi wolverin yang lapar.
Bencana bagi sesetengah...
penyelamat bagi wolverin.
Kehidupan bukan hanya memerlukan keindahan planet.
Keberangan planet pun satu keperluan.
KEMELUT
Kuasa paling memusnahkan...
PENCERITAAN CATE BLANCHETT
...kuasa sama yang menghidupkan planet kita.
Gunung berapi pemusnah paling hebat.
Ia juga melepaskan sejumlah besar wap.
Sehinggakan lautan kita penuh dengan air
yang dulunya terkurung di dalam.
Lava yang menyejuk mencipta tanah baharu.
Pulau gunung berapi yang sangat berharga.
Gugusan pulau kecil ini memusarkan arus laut,
menyerap air penuh nutrien dari kedalaman,
memberi nafas kepada hidupan.
Di atas...
dan di bawah lautan.
Pulau-pulau gunung berapi membentuk wahah hidupan di lautan...
bagi makhluk yang tahu mencari.
Yu tukul muda ini dalam pelayaran sulungnya,
mengembara beratus ribu batu dari lautan lahir
ke lautan Pasifik yang luas.
Ia mungkin tiada arah tuju...
tapi ada pemandu arah.
Muncung yang pelik itu memiliki penerima
yang mampu mengesan tanda magnet dasar laut gunung berapi.
Lava yang telah menyejuk menjadi pemandu arah merentasi lautan.
Ia hanya perlu ikut muncung
dan biar naluri memandu.
Kepulauan Cocos,
puncak gunung berapi purba setinggi 12,000 kaki dari dasar lautan.
Bagi yu tukul,
puncak itu menyala ibarat mata arah magnet di belantara.
Selepas perjalanan sejauh 483 km, yu tukul berhak berehat.
Matanya memandang sejenis penghuni Cocos.
Tapi bukan yu yang mahu makan.
Ia menghidangkan snek.
Pelayaran pertamanya menyebabkan parasit penuh pada badannya.
Ikan rama-rama makan parasit dan mencuci parut yang penuh kuman.
Gigitan ikan ibarat urutan,
membuat yu rasa tenang sementara ikan makan dan menyembuhkan yu.
Ia tepat pada masanya,
kerana kawasan gunung berapi bukan sekadar spa jerung.
Pengembara lain tertarik dengan tempat pertemuan khas ini,
membentuk kawanan beratus-ratus ekor.
Saintis percaya perhimpunan ini ibarat pesta musim panas yu tukul...
tempat berehat,
bergaul,
dan jika bernasib baik, bertemu jodoh.
Betina awal kenal turut menari,
maka bermulalah perjalanan baharu
ke alam keibuan.
Pengembaraan yang berlaku kerana jejak gunung berapi dalam air
yang berusia berjuta-juta tahun.
Laut masih menjadi tempat
beberapa fenomena paling ganas planet ini.
Tenaga matahari menyinar dengan amat terang di kawasan tropika
dan kebanyakan haba diserap oleh lautan.
Tapi lautan panas ini memiliki injap pelepas.
Memindahkan tenaga ke langit. Ia melepaskan haba lebihan
dengan memberi makan ribut paling membinasakan di Bumi.
Taufan.
Raksasa besar ini
akan mengubah hidup makhluk yang terperangkap di laluannya.
Di taman di Miami,
salah satu makhluk kawasan paling ganas Amerika...
menanda kawasannya.
Cicak anole.
Gagah.
Tekan tubi untuk tunjuk kekuatan,
amaran kepada pesaing untuk menjauhi pokoknya.
Ia dapat lebih banyak makanan dan betina.
Tapi bukan semua makhluk faham.
Penceroboh...
yang menyasarkan pokok cicak gagah.
Ia ada kekuatan untuk masuk?
Boleh tahan.
Cicak gagah perlu tunjuk kekuatannya.
Saksikan.
Gerakan kuasa terunggul seekor cicak.
Lawannya boleh balas balik.
Hanya ada satu cara untuk urus.
Sementara bertarung...
ribut besar semakin hampir.
Ia lari ke puncak...
untuk elak banjir yang mendatang.
Apabila ribut bertemu daratan...
cicak anole berpaut pada dahan tinggi.
Jika terlepas,
maka hilang segalanya.
Masa depan cicak gagah ini bergantung pada kuku.
Pesaing pun bergelut.
Juara kekalkan cengkaman dan kawasan.
Dalam pertarungan,
hanya paling kuat selamat.
Tapi ia kemenangan yang lemah.
Hari ini, perubahan iklim buatan manusia menjadikan taufan lebih kuat
dan lebih kerap.
Berdepan dengan kemarahan yang memuncak, badan cicak ini berubah.
Luar biasa, selepas beberapa generasi,
tapak kakinya menjadi lebih luas supaya cengkaman lebih kuat.
Apakah kesan iklim panas kepada makhluk ini? Kita belum tahu.
Namun kita tahu iklim ini mendorong cuaca menjadi lebih ekstrem.
Ada tempat yang banjir, ada tempat yang kering.
Gurun yang meluas mengubah keadaan seluruh benua.
Hidupan perlu menyesuaikan diri
atau mati.
Afrika Barat, selatan Gurun Sahara.
Musim hujan semakin tidak menentu dan tidak boleh diramal.
Suhu siang mencapai 43 darjah Celcius...
mengubah semak berduri ini menjadi ketuhar terbuka.
Kebakaran liar memamah landskap...
meninggalkan rangka yang rentung.
Namun sekumpulan makhluk tetap tidak berganjak.
Bayi ini membesar dengan cepat.
Ia selalu lapar.
Mencari makanan di belantara mudah
bagi keluarganya.
Ia mampu mengekstrak biji dari buah kapuk berserabut...
walaupun agak kering.
Ia perlu guna kepintarannya demi kelangsungan hidup.
Ia belajar melalui teladan.
Pelajar cemerlang.
Tapi masih belajar perkara asas.
Pengetahuan dan kemahiran turun-temurun
membantu pemandiri terus hidup walaupun di persekitaran yang kering.
Namun ia tidak boleh hidup
tanpa air untuk diminum.
Ia perlu belajar cara untuk mencarinya.
Dasar sungai kering-kontang.
Ia mungkin mampu mencari buah yang enak.
Namun ia tidak mampu mengeluarkan air dari tanah.
Dah 40 musim kering nenek merayau di dataran ini.
Nenek ketua terbaik untuk membimbing keluarga.
Keluarga itu ikut di belakang.
Rumah semakin kering.
Kehilangan habitat dan pemburuan haram menyebabkan 80% pengurangan spesies
sejak 30 tahun lalu.
Pemandiri perlu jadi lebih bijak dan mahir menyesuaikan diri.
Nenek membawa keluarga ke lubang air yang sedia membantu.
Namun wahah kepercayaannya pun telah mengering dengan teruk.
Air ini tidak boleh diminum.
Nenek gali lubang di tepi kolam.
Air mula masuk.
Air yang ditapis bersih oleh pasir.
Keluarga turut serta.
Kepintaran nenek menyelamatkan keluarga.
Bayi belajar satu kemahiran penting untuk masa depannya.
Apabila kawasan Afrika ini kering,
kesannya sampai ke kehidupan di luar sana.
Termasuk di seberang planet.
Gurun yang meluas
menghasilkan banyak debu dan pasir di dalam atmosfera.
Angin altitud tinggi meniupnya ke dalam sistem cuaca
yang tersebar di serata dunia.
Di kutub, debu dan pasir mengendap atas glasier dan litupan ais.
Mengusamkan kilauan,
menyerap lebih banyak sinaran suria,
dan menghangatkan persekitaran berais.
Pemangsa darat terbesar dunia kelaparan semasa musim panas
mencari makan di pesisir.
Sekarang musim berubah.
Ia memeriksa ais laut.
Ia hanya boleh tangkap anjing laut
jika ais cukup padu untuk menampungnya.
Musim luruh ini hangat.
Ais laut lambat membeku.
Bukan hanya seekor beruang yang mahu memburu.
Ratusan beruang kutub berkumpul di pesisir utara Kanada,
menunggu pembekuan.
Bagi remaja yang ingin tahu,
ini peluang yang menarik untuk menguji kekuatannya.
Salah seekor muatan berat ini
mampu beri tumbukan membunuh...
jika bertarung betul-betul.
Perlawanan isi masa lapang,
tapi ia masih lapar.
Hanya ada satu tempat yang mungkin ada makanan.
Ia meninggalkan laut dan menuju ke arah bertentangan.
Di pedalaman.
Ke arah hutan.
Apa yang beruang akan jumpa?
Serigala.
Pemburu berkumpulan.
Ia menguasai hutan utara.
Meronda kawasan seluas beribu batu persegi setiap hari...
mencari makanan dan penceroboh.
Serigala dan beruang jarang bertembung.
Namun hari ini, sebaliknya berlaku.
Seekor serigala tidak setanding seekor beruang.
Namun kawanannya menghampiri.
Apa lebih kuat?
Ia makanan...
atau ancaman?
Ada pilihan lebih mudah di tempat lain.
Ia enggan berundur, beruang berani ini menang.
Semakin lama semakin jauh dari ais laut,
beruang kutub perlu cari cara untuk hidup di dunia yang aneh ini.
Pertaruhan di kawasan serigala telah membuahkan hasil.
Bangkai moose terbiar.
Cukup untuk bertahan sehingga laut membeku semula.
Tapi bukan semua makhluk mampu menyesuaikan diri dengan perubahan.
Perubahan iklim menghasilkan persekitaran yang lebih ekstrem,
memutuskan hubungan asas dalam jaringan hidup.
Ia menyebabkan kekacauan...
dalam cara yang tidak anda sangka.
Jauh di tengah Hutan Sierra Nevada...
pokok pain ini terkepung.
Musuhnya,
kumbang pain barat.
Pembunuh bertubuh kecil ini mencari kelemahan...
untuk masuk dan bertelur.
Jika kumbang berjaya, larva yang kelaparan akan membunuh pokok dari dalam.
Tapi ini bukan pokok biasa.
Ia kubu yang teguh.
Di sebalik sekatannya, ada aliran bekalan tersembunyi.
Seratus gelen air hujan dipam dari akar ke ubun setiap hari.
Air ini sumber sistem pertahanan lain.
Resin.
Ia mengalir ke lubang
dan halau penceroboh.
Kumbang akan terus menggerudi dan cecair itu bukan satu halangan.
Resin pokok ini
ada helah lain.
Apabila kering,
resin mengeras.
Membekukan kumbang yang penuh azam...
di situ.
Pokok pain tidak boleh harapkan pertahanan ini.
Perubahan iklim menyebabkan corak cuaca Pasifik
beralih ke utara.
Ribut yang dulu melanda hutan California
kini melanda pantai Kanada.
Beberapa tahun kebelakangan ini, pokok ini hanya terima dua pertiga hujan.
Tanpa air yang cukup untuk alir resin...
keseimbangan kuasa kini memihak kepada kumbang.
Ia melepasi pertahanan.
Larva melalui aliran bekalan pokok,
memotong bekalan air untuk hidup.
Perjuangan terakhir pokok ini.
Dalam keheningan...
hutan ini nazak.
Ia hanya perlu satu percikan.
Sejuta ekar terbakar pada suhu 2,000 darjah
selama berbulan-bulan.
Di sesetengah tempat, lebih 80 peratus pokok mati yang menyemarakkan api
ialah pain ponderosa yang dibunuh oleh kumbang.
Kebakaran hutan mengubah warna langit San Francisco menjadi jingga,
namun pokok-pokok masih berharap.
Bermulalah penghijrahan perlahan ke utara.
Ada pada kadar sebatu setiap tiga tahun.
Pokok pain kini tumbuh di latitud yang dulu terlalu sejuk baginya.
Perpindahan pokok ke utara,
membuka peluang kepada makhluk lain.
Ia beri kesan mengejutkan kepada kita.
Pasangan beaver berani ini mengikut perarakan pokok,
berhijrah lebih jauh ke utara berbanding beaver lain.
Sejauh tundra Alaska.
Kejiranan baharu ini membekalkan perkara yang perlu untuk memenuhi hari.
Ia perlu bina tempat tinggal dan empang baharu.
Guna gigi...
dan tapak.
Dalam beberapa bulan,
padang rumput ini akan terkunci dalam kebekuan musim sejuk Artik.
Untuk bertahan di utara, pembinaan empang perlu kukuh.
Jika terlalu banyak air, tempat tinggal akan tenggelam.
Terlalu kurang air, kolam akan membeku dan beaver akan terperangkap.
Keseimbangan ketepatan pembinaan
dan gigitan yang tajam.
Hanya elemen akan menentukan jika segalanya tepat.
Musim sejuk.
Rumah beaver selamat?
Beaver telah bina makam berais sendiri?
Ia berjaya.
Binaan yang sempurna.
Sesuai untuk sempadan baharu.
Apabila musim bunga tiba, kita akan nampak kesan lain empang.
Beaver mengubah kolam menjadi tasik.
Ia menyerap haba matahari musim bunga, menghangatkan dasar yang beku.
Apabila tanah mencair, lebih banyak sungai mengalir dan banyak pokok tumbuh.
Lebih banyak bahan binaan
untuk beaver yang bergerak dari selatan.
Menukar tanah yang gersang ini menjadi sempadan yang sibuk.
Utopia yang berkembang maju bukan seindah yang dilihat.
Dataran rawa beku Alaska menyimpan rahsia gelap.
Apabila cair...
tanah itu membebaskan metana.
Gas rumah hijau yang mampu mengganggu keseimbangan iklim.
Ia memerangkap lebih 80 kali ganda haba berbanding karbon dioksida,
melajukan pencairan ais bawah tanah.
Ia membebaskan lebih banyak metana
dalam kitaran ganas suhu yang semakin meningkat.
90 peratus haba berlebihan ini
kembali ke lautan,
menyebabkan lebih banyak taufan,
dan di sesetengah tempat, sesuatu yang jauh lebih berbahaya.
Kaki pelantar minyak terbiar
merupakan tempat sempurna untuk polip kecil ini.
Dari lokasi utamanya...
polip mencari tempat baharu,
untuk melahirkan klon.
Dalam lautan yang hangat, tidak lama untuk satu polip
menghasilkan tentera klon.
Namun itu baru langkah pertama dalam perkembangan tanpa henti.
Selepas beberapa minggu, klon mula berubah.
Kehilangan sesungut
dan membentuk semula badan menjadi menara kecil.
Setiap klon menjadi pembekal.
Tali sawat penyampai bayi.
Lautan hangat dan penuh ikan kurang pemangsa.
Banyak bayi boleh hidup.
Ia menjadi dewasa selepas beberapa minggu.
Menjadi obor-obor.
Tanpa cangkerang atau rangka, obor-obor boleh bertahan
walaupun perubahan iklim menjadikan laut lebih berasid.
Pemandiri terunggul planet.
Makhluk lembik ini akan menghasilkan lebih banyak polip.
Setiap satu dengan kuasa untuk mencipta tentera klon yang berjuta-juta lebih kuat.
Lautan yang berubah menyaksikan
sesuatu yang digelar oleh saintis sebagai "kebangkitan lendir."
Lautan jeli.
Daratan tikus.
Kerumunan serangga.
Semua amaran bahawa rangkaian alam sedang berdepan dengan kemelut.
Kita mula merasa kesan kumulatif itu.
Namun masih ada cara untuk memulihkan planet kita yang uzur.
Kita berkongsi tempat dengan spesies luar biasa
yang berusaha mencari makanan,
menjaga anak-anak,
dan melindungi rumah
membantu rangkaian alam untuk pulih.
Penyembuh paling berkuasa di dunia kita.
Masa depan kita dalam genggamannya.
Terjemahan sari kata oleh Zarifah Kamarulhisham